**PsihOs Fest**

KONFERENCIJA STUDENATA PSIHOLOGIJE FILOZOFSKOG FAKULTETA U OSIJEKU



Udruga studenata psihologije Filozofskog fakulteta u Osijeku poziva Vas na prvu takvu konferenciju pod nazivom PsihOs Fest. Tema PsihOs Festa je „Od istraživanja do prakse“, a cilj je konferencije zainteresirati studente psihologije za praksu i istraživanja u psihologiji te ujedno upoznati i približiti koncept psihologije laicima.

CILJNE SKUPINE :

* **studenti** psihologije i srodnih struka (pedagogije, medicine, sociologije, učiteljskog fakulteta)
* **stručnjaci** iz psihologije i srodnih struka
* **ljudi koji nemaju znanja iz psihologije (laici)**

MJESTO ODRŽAVANJA : **Filozofski fakultet u Osijeku**, L. Jagera 9

VRIJEME ODRŽAVANJA: **22.2.2019.** (petak) **i 23.2.2019.** (subota)

**PRIJAVE** ZA AKTIVNO SUDJELOVANJE KAO I PRIJAVE SAŽETAKA RADOVA TRAJU DO:

**30.01.2019.**

Ukoliko propustite rok za prijavu, stignete se prijaviti sve do početka konferencije (22..2.2019.), no tada Vam **nismo u mogućnosti** osigurati smještaj. Link za prijavu bit će objavljen na stranici PsihOS festa.

<https://www.facebook.com/events/2404021593217591/>

Konferencija uključuje predavanja/radionice stručnjaka iz područja psihologije, kako istraživačkog dijela tako i prakse, predavanja stručnjaka srodnih područja te studentska izlaganja. Trajanje izlaganja stručnjaka treba biti oko **30 minuta**, a vrijeme studentskih izlaganja **15 minuta.** Jedini je uvjet da je izlaganje/radionica u najširem smislu **vezana uz bilo koje područje psihologije.**

Svoje izlaganje možete namijeniti širokoj publici (stručnjacima, studentima i onima koji nemaju doticaj sa psihologijom) ili samo onima koji imaju neko znanje o psihologiji. Na primjer Vaša radionica može biti iz područja psihologije rada i organizacijske psihologije, s ciljem pokazivanja kako izgleda selekcijski postupak pri zapošljavanju. Ovakva radionica mogla bi biti namijenjena širokoj publici te se to mora i naznačiti kod prijave sažetka. Također, Vaše predavanje može biti i znanstveno usmjereno. Izlaganja koja su znanstveno usmjerena namijenjena su stručnjacima i studentima što je također potrebno naznačiti prije predaje sažetka. Nadamo se da ćemo na ovaj način svima olakšati izbor koja će predavanja poslušati.

Na konferenciju se mogu prijaviti **svi studenti** preddiplomskih, diplomskih i poslijediplomskih studija **te** **stručnjaci** u području **psihologije i srodnih struka** iz Osijeka, ali i drugih gradova.

**CIJENA KOTIZACIJE**

|  |  |  |
| --- | --- | --- |
| Svi koji ne žele potvrdu o sudjelovanju | Aktivni | Pasivni |
| Besplatan ulaz na predavanja | 20kn (službena potvrda o sudjelovanju)  + nadoplata za noćenje (1 noć=10kn, 2 noći=20kn) | 20kn (službena potvrda o sudjelovanju)  + nadoplata za noćenje (1 noć=20kn, 2 noći=40kn) |
|  | Ukupna cijena s dva noćenja iznosi 40kn | Ukupna cijena s dva noćenja iznosi 60kn |

* Osigurano je 20 smještajnih jedinica po gore navedenoj (subvencioniranoj cijeni). U slučaju da se prijavi više od 20 studenata kojima je potreban smještaj, prvenstvo imaju aktivni studenti na subvencionirani smještaj.

S poštovanjem,

*Organizacijski odbor konferencije*